Titlen som årets dårligste spiller i Serie A, 'Bidone d'oro', er gået til Nicklas Bendtner, de sidste år blev nummer to.

Det er vist ingen hemmelighed, at lejeopholdet i Juventus aldrig blev en succes for Nicklas Bendtner. Danskeren nåede i efteråret otte kampe i Serie A, mens foråret blot bød på en enkelt optræden for Den Gamle Dame.

Præstationerne i efteråret 2012 indbragte sidste år Bendtner en andenplads i Bidone d'oro-kåringen. Titlen går til den dårligste spiller i Italien, og går i Danmark under navnet 'Den Gyldne Skraldespand'.

Hvor Bendtner i 2012 måtte se sig overgået af Alexandre Pato, har danskeren i 2013-afstemningen distanceret al modstand. Bendtner fik 23,7 procent af stemmerne, mens Roma-lejesvenden Mauro Goicoechea blev nummer to med 21,3 procent af stemmerne.

Med titlen skriver Bendtner sig ind på en eksklusiv liste af vindere, der blandt andre tæller Diego Milito, Adriano og Adriano.